Diari Oficial de la Generalitat Valenciana


Sumari del DOGV 4483, del 17-04-2003 (2003/4414)

Informació pública del dictamen de la Comissió Informativa d'Urbanisme, Infraestructures, Obres i Servicis, sobre aprovació del projecte d'urbanització de la unitat d'execució 12, 12A i 12B.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4483

Data del DOGV
:   17-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4414


Organisme emissor
:   Ajuntament de Nules

Tipus de document
:   Anunci

Informació pública del dictamen de la Comissió Informativa d'Urbanisme, Infraestructures, Obres i Servicis, sobre aprovació del projecte d'urbanització de la unitat d'execució 12, 12A i 12B. [2003/F4414]
  
José Luis Sánchez Pérez, secretari de l'Ajuntament de Nules, certifique:
  
Que en l'acta de la sessió realitzada pel Ple de l'ajuntament el dia 3 de febrer de 2003, en el punt 14. Dictamen de la Comissió Informativa d'Urbanisme, Infraestructures, Obres i Servicis sobre aprovació del projecte d'urbanització de la unitat d'execució 12, 12A i 12B (Exp. O/Pr A02/055), consta, aprovat per unanimitat, i literalment copiat, el següent acord:
  
1r. Estimar parcialment les al·legacions presentades per Iberdrola i Vicente Beltrán en els termes de l'informe a les al·legacions.
  
2n. Desestimar, per extemporànies quant al contingut, les al·legacions presentades per Josefina Beltrán Rovira (Registre d'entrada 5798 i 5890).
  
3r. Aprovar el projecte d'urbanització, i admetre que en l'execució de l'obra les canonades de la xarxa de reg hauran de ser de 10 atmosferes de pressió de treball i que s'haurà de contactar amb la brigada d'obres i restants servicis municipals per a comprovar els servicis existents en el seu moment i adaptar, en allò que siga necessari, les instal·lacions a realitzar. Igualment pel que fa a la senyalització viària reguladora del trànsit.
  
4t. Facultar l'alcalde, tan àmpliament com siga possible segons dret, per a tots els actes que siguen necessaris per a l'execució d'este acord.
  
Contra el present acord, que esgota la via administrativa, els interessats podran interposar recurs de reposició, si fa al cas, de conformitat amb el que s'establix en l'article 116 de la Llei 30/1992, o recurs contenciós administratiu en el termini de dos mesos, comptat a partir del dia següent a la notificació, atés que així s'establix en la Llei 29/1998, de 13 de juliol, Reguladora de la Jurisdicció Contenciosa Administrativa, davant del jutjat o Tribunal Superior de Justícia, conformement amb la distribució de competències indicada en els articles 8 i 10 de la llei esmentada, o qualsevol altre que s'estime pertinent. La interposició de recursos no suspendrà l'execució de l'acord impugnat, tret que les disposicions legals establisquen el contrari.
  
I perquè conste i tinga els efectes oportuns, i valga també de notificació als interessats, amb l'advertència que l'acta es troba pendent d'aprovació, d'acord amb l'article 206 del Reglament d'Organització i Funcionament, s'expedix la present d'orde de l'alcalde i amb el seu vistiplau.